**Изх. №13537/21.09.2018 г.**

**УТВЪРЖДАВАМ: /П/**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО-ПОЧИВНО ДЕЛО”**

**ВАЛЕРИ СТОЯНОВ**

**Д О К Л А Д**

от дейността на комисията, назначена със Заповед № 984/01.08.2018 г., на изпълнителния директор на ИА “Военни клубове и военно-почивно дело” за разглеждане, оценка и класиране на офертите в открита процедура за възлагане на обществена поръчка с предмет: **“Обслужване на социална кухня към Министерство на отбраната по обособени позиции”**, открита с Решение № 9243/26.06.2018 г., на изпълнителния директор на ИА „Военни клубове и военно-почивно дело“.

**УВАЖАЕМИ ГОСПОДИН ИЗПЪЛНИТЕЛЕН ДИРЕКТОР,**

В изпълнение на Ваша Заповед № 984/01.08.2018 г., назначената комисия в състав:

**Председател**: Снежана Караиванова – и.д. началник отдел „Обществени поръчки”;

**Членове**: 1. Диана Ташева – главен експерт в отдел „Обществени поръчки”;;

2. Ружа Савова – главен експерт в отдел „Военни клубове и социални дейности“, главна дирекция „Военно-почивно дело и военни клубове“,

в съответствие с изискванията на възложителя, посочени в Решение № 9243/26.06.2018 г., и Обявление с изх. № 9244/26.06.2018 г. се събра да разгледа и оцени постъпилите оферти.

За работата си комисията е съставила и подписала един Протокол № 1 с изх. № 12500/30.08.2018 г. и Протокол № 2 с изх. № 13300/17.09.2018 година.

**І.** Заседанието за отваряне на подадените оферти беше открито на 01.08.2018 г. в 14:00 ч. Председателят на комисията обяви, че с протокол от 01.08.2018 г. е получил от отдел „Административно обслужване, канцелария и архив” 3 (три) броя оферти, подадени от следните участници:

|  |  |  |
| --- | --- | --- |
| **№** | **Вх. №/дата** | **Име на участника** |
| 1. | Вх. № 8621/25.07.2018 г. в 11.53 ч. | „ВЪЛЕВИ 2010“ ООД  ЗА I-ВА ОБОСОБЕНА ПОЗИЦИЯ |
| 2. | Вх. № 8763/30.07.2018 г. в 16.19 ч. | „МАСТЪР-ПИК“ ЕАД  ЗА IV-ТА ОБОСОБЕНА ПОЗИЦИЯ |
| 3. | Вх. № 8828/31.07.2018 г. в 11.16 ч. | „КЕЙ ЕНД ВИ“ ООД  ЗА IV-ТА ОБОСОБЕНА ПОЗИЦИЯ |

На публичното отваряне на офертата присъства представителя на „МАСТЪР-ПИК“ ЕАД –г-жа Лиана Николаева Каменова, за което е представено пълномощно.

В обявлението за обществената поръчка е посочено, че на основание чл. 104, ал. 2 от ЗОП, оценката на техническите и ценовите предложения на участниците ще се извърши преди разглеждане на документите за съответствие с критериите за подбор. В тази връзка, комисията пристъпи към отваряне на постъпилите оферти по реда на тяхното постъпване и оповестяване на съдържанието им, включително ценовите предложения на участниците, както следва:

1. Комисията отвори офертата на **„ВЪЛЕВИ 2010“ ООД ЗА I-ВА ОБОСОБЕНА ПОЗИЦИЯ** и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Председателят и всички членове на комисията подписаха техническото и ценово предложение на участника и оповести следното:

Участникът **„ВЪЛЕВИ 2010“ ООД ЗА I-ВА ОБОСОБЕНА ПОЗИЦИЯ** е предложил:

1.цена за 1 (един) човек за 1 (един) обяд - 2**,92 (два и 0,92) лева без ДДС, съответно 3,50 (три и 0,50) лева с ДДС;**

2.цена за 1 (един) човек за 1 (един) празничен обяд - **3,75 (три и 0,75) лева без ДДС, съответно 4,50 (четири и 0,50) лева с ДДС.**

2. Комисията отвори офертата на **„МАСТЪР-ПИК“ ЕАД ЗА IV-ТА ОБОСОБЕНА ПОЗИЦИЯ** и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Председателят и всички членове на комисията подписаха техническото и ценово предложение на участника и оповести следното:

Участникът **„МАСТЪР-ПИК“ ЕАД ЗА IV-ТА ОБОСОБЕНА ПОЗИЦИЯ** е предложил:

1. цена за 1 (един) човек за 1(един) обяд - **2,70 (два и 0,70) лева без ДДС, съответно 3,24 (три и 0,24) лева с ДДС;**

2. цена за 1 (един) човек за 1 (един) празничен обяд - **3,70 (три и 0,70) лева без ДДС, съответно 4,44 (четири и 0,44) лева с ДДС.**

3. Комисията отвори офертата на **„КЕЙ ЕНД ВИ“ ООД ЗА IV-ТА ОБОСОБЕНА ПОЗИЦИЯ** и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Председателят, всички членове на комисията и присъстващия представител на фирма „МАСТЪР-ПИК“ ЕАД подписаха техническото и ценово предложение на участника и оповести следното:

Участникът „**КЕЙ ЕНД ВИ“ ООД ЗА IV-ТА ОБОСОБЕНА ПОЗИЦИЯ** е предложил:

1. цена за 1 (един) човек за 1 (един) обяд - **2,92 (два и 0,92) лева без ДДС, съответно 3,50 (три и 0,50) лева с ДДС;**

2. цена за 1 (един) човек за 1 (един) празничен обяд - **3,75 (три и 0,75) лева без ДДС, съответно 4,50 (четири и 0,50) лева с ДДС.**

След отваряне на подадените оферти за участие и извършването на предвидените в чл. 61, т. 1 и т. 2 от ППЗОП действия, приключи публичната част от заседанието на комисията. В съответствие с чл. 51, ал. 4, т. 1 от ППЗОП, председателят свика следващото заседание на комисията на 28.08.2018 г от 10:00 часа.

**ІІ.** На свое закрито заседание проведено на 28.08.2018 г. в 10:00 часа, определената със Заповед № 984/01.08.2018 г. на основание чл. 61, т. 3 от ППЗОП комисията пристъпи към разглеждане на техническите и ценови предложения на участниците и оценяване съгласно избрания критерий за подбор:

**1.**Техническото предложение за изпълнение на поръчката на **„ВЪЛЕВИ 2010“ ООД ЗА I-ВА ОБОСОБЕНА ПОЗИЦИЯ,** е изготвено съгласно изискванията на Възложителя.

**2.**Техническото предложение за изпълнение на поръчката на **„МАСТЪР-ПИК“ ЕАД ЗА IV-ТА ОБОСОБЕНА ПОЗИЦИЯ,** е изготвено съгласно изискванията на Възложителя.

**3.** Техническото предложение за изпълнение на поръчката на **„КЕЙ ЕНД ВИ“ ООД ЗА IV-ТА ОБОСОБЕНА ПОЗИЦИЯ,** е изготвено съгласно изискванията на Възложителя.

**III.** Съгласно чл. 61, т. 3 и във връзка с чл. 61, т. 7 от ППЗОП, комисията извърши оценка на офертите по критерия „най-ниска цена“, както следва:

**За Обособена позиция № 1: „Обслужване на социална кухня към Министерство на отбраната за гр. Шумен“.**

**1-во място:**

**„ВЪЛЕВ 2010“ ООД**, предложил e:

1.цена за 1 (един) човек за 1 (един) обяд - **2,92 (два и 0,92) лева без ДДС, съответно 3,50 (три и 0,50) лева с ДДС.**

**За Обособена позиция № 4: „Обслужване на социална кухня към Министерство на отбраната за гр. Сливен“.**

**1-во място:**

**„МАСТЪР-ПИК“ ЕАД**, предложил e:

1.цена за 1 (един) човек за 1 (един) обяд - **2,70 (два и 0,70) лева без ДДС, съответно 3,24 (три и 0,24) лева с ДДС.**

**2-ро място:**

**„КЕЙ ЕНД ВИ“ ООД**, предложил e:

1.цена за 1 (един) човек за 1 (един) обяд - **2,92 (два и 0,92) лева без ДДС, съответно 3,50 (три и 0,50) лева с ДДС.**

**IV.** На основание чл. 61, т. 4 от ППЗОП на 29.08.2018 г., в 10:00 часа, комисията пристъпи към разглеждане на документите, свързани с личното състояние и критериите за подбор на участниците в низходящ ред, спрямо получената оценка.

Поради ползването на платен годишен отпуск от Диана Ташева (редовен член) – главен експерт в отдел „Обществени поръчки“, дирекция „Управление на собствеността и жилищен фонд“, комисията продължи работата в следният състав:

**Председател**: Снежана Караиванова – главен експерт в отдел „Обществени поръчки”;

**Членове**: 1. Румяна Христова-Спасова (резервен член) – началник отдел „Правно обслужване“, дирекция „Административно правно обслужване и човешки ресурси“;

2. Ружа Савова (редовен член) – главен експерт в отдел „Военни клубове и социални дейности“, главна дирекция „Военно-почивно дело и военни клубове“.

**V.** На 29.08.2018 г. в 10:00 часа се проведе закрито заседание на комисията за разглеждане на документите за съответствие с изискванията към личното състояние и критериите за подбор, поставени от възложителя.

На основание чл. 61, т. 4 от ППЗОП комисията пристъпи към разглеждане на документите, свързани с личното състояние и критериите за подбор на участниците в низходящ ред, спрямо получените оценки.

1. **По офертата на „ВЪЛЕВИ 2010“ ООД ЗА I-ВА ОБОСОБЕНА ПОЗИЦИЯ, вх. № 8621/25.07.2018 г.:**

При извършената проверка комисията установи, че участникът е представил ЕЕДОП на хартиен носител, без да спази изискването посочено в раздел Б. „Информация относно личното състояние и критериите за подбор“ от документацията за участие в обществената поръчка, а именно:

1. **Единен европейски документ за обществени поръчки (ЕЕДОП).**

!!! Важно Съгласно чл. 67, ал. 4 от ЗОП, във връзка с §29, т. 5. б “а“ от ПЗР на ЗОП, се въвежда задължителното представяне на ЕЕДОП в електронен вид, в сила от 1 април 2018г. Агенция за обществени поръчки е изготвила Методическо указание № МУ4 от 02.03.2018г., с което се предоставя информация досежно електронното подаване на ЕЕДОП. Съгласно указанието, Възложителите следа да дадат указания на заинтересованите лица за възможните начини за подаване на ЕЕДОП в електронен вид. За нуждите на настоящата обществена поръчка е създаден образец на ЕЕДОП чрез използване на безплатна услуга чрез информационната система еЕЕДОП. Системата е достъпна чрез Портала за обществени поръчки, секция РОП и е-услуги и директно на следния адрес: <https://ec.europa.eu/tools/espd?lang=en>. За да се попълни ЕЕДОП е необходимо да се изпълнят следните указания:

* Изтеглете приложения “expd-request.xml”файл и го съхранете на компютъра си;
* Отворете интернет страницата на системата за еЕЕДОП и изберете български език;
* В долната част на отворилата се страница под въпроса „Вие сте?“ маркирайте отговор „Икономически оператор“;
* В новопоявилото се поле “Искате да:“ маркирайте „заредете файл ЕЕДОП“;
* В новопоявилото се поле „Качите документ“ натиснете бутона „Избор на файл“, след което следва да се избере файла, който е бил запаметен, формат expd-request.xml”;
* В новопоявилото се поле изберете мястото на дейност на Вашето предприятие и натиснете бутона “Напред“;
* Ще се зареди еЕЕДОП, който може да се попълва онлайн. След като се попълнят всички раздели, на последната страница ще се появи опция „Преглед“, чрез която опция се зарежда попълнения файл и същия може да бъде прегледан;
* След като зареди целия файл еЕЕДОП, в края на документа се появява бутон „Изтегляне като“. Препоръчително е да се съхранят двете опции на файла на компютъра си, за да може да се редактира повторно, ако е необходимо;
* Изтегленият \*pdf. Файл се подписва електронно от всички задължени лица и се прилага към офертата.

Подписаният ЕЕДОП се представя на оптичен носител. Форматът, в който ще се представи ЕЕДОП, не следва да позволява редакция на неговото съдържание.

Друга възможност за предоставяне, е чрез осигурен достъп по електронен път до изготвения и подписан електронно документ. В този случай, същият следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на оферти, като участникът задължително посочва този интернет адрес в описа на представените документи.

Когато ЕЕДОП е попълнен през системата за еЕЕДОП, при предоставянето му, с електронен подпис следва да бъде подписана версията в pdf формат. При представяне на ЕЕДОП от трети лица, обединения, от участници в обединения, подизпълнители, се прилагат горните правила. Във всички случаи на представяне на ЕЕДОП, той следва да е на електронен носител.

Същият е достъпен в електронен вариант на профила на купувача на адрес: <http://www.militaryclubs.bg/node/24>.

1. В част IV “Критерии за подбор“, б. „В“ от представеният от участника единен европейски документ за обществени поръчки (ЕЕДОП) не са посочени дейности с предмет и обем, идентични или сходни с тези на поръчката, през последните 3 (три) години (считано от датата на подаване на офертата).

Минимално изискване:

Участниците следва да са изпълнили дейности с предмет и обем: минимум 10 000 (шест хиляди) броя обяда/вечери (един обяд/вечеря включва минимум приготвяне и доставяне на ястия за едно лице) за всяка обособена позиция.

Видно от гореизложено, участникът не е представил информация за брой приготвени и доставени обяда и/или вечери (един обяд и/или вечеря включва минимум приготвяне и доставяне на ястия за едно лице) през последните 3 (три) години (считано от датата на подаване на офертата).

1. Не е представена информация, дали участника разполага с транспортно средство, което да отговаря на санитарно-хигиенните изисквания.

***В тази връзка, комисията е уведомила участника, че в срок до 5 работни дни от получаването на настоящия протокол, може да представи на комисията нов ЕЕДОП и/или други документи, които съдържат променена и/или допълнена информация.***

***Допълнително представената документация може да обхваща и факти, които са настъпили след крайния срок за получаване на офертите за участие.***

**V.** На 17.09.2018 г. комисията пристъпи към разглеждане на допълнително представените документи с вх. № 10940/17.09.2018 г. от участника **„ВЪЛЕВИ 2010“ ООД ЗА I-ВА ОБОСОБЕНА ПОЗИЦИЯ и установи следното:**

От представената допълнителна документация е видно, че „ВЪЛЕВИ 2010“ ООД не отговаря на изискването да са изпълнили дейности с предмет и обем, идентични или сходни с тези на поръчката, през последните 3 (три) години (считано от датата на подаване на офертата) за ЗА I-ВА ОБОСОБЕНА ПОЗИЦИЯ. В представените нови ЕЕДОП-и участника не е посочил информация за над 10 000 (десет хиляди) броя обяда/вечери (един обяд/вечеря включва минимум приготвяне и доставяне на ястия за едно лице). Участникът е декларирал, че за периода 2015-2017 е предоставял обяди на стойност 103 973,00 лева за III – ОУ, IX – ОУ, V- ОУ с. Марково и с. Градеш, без да посочи броя обяди.

**При извършената проверка комисията установи, че участникът не е представил нов ЕЕДОП, в който да декларира информация за над 10 000 (десет хиляди) броя обяда/вечери (един обяд/вечеря включва минимум приготвяне и доставяне на ястия за едно лице) в съответствие с изискванията на възложителя, Закона за обществените поръчки и Правилника за прилагане на Закона за обществените поръчки, поради което комисията на основание чл. 107, т. 2, б. „б“ от Закона за обществените поръчки не допуска участника до по нататъшно класиране.**

**VII. Въз основа на получените оценки комисията предлага да се сключат договори с класираните на първо място кандидати:**

**За Обособена позиция № 4: „Обслужване на социална кухня към Министерство на отбраната за гр. Сливен“.**

**1-во място:**

**„МАСТЪР-ПИК“ ЕАД**, предложил e:

1.цена за 1 (един) човек за 1 (един) обяд - **2,70 (два и 0,70) лева без ДДС, съответно 3,24 (три и 0,24) лева с ДДС.**

**2-ро място:**

**„КЕЙ ЕНД ВИ“ ООД**, предложил e:

1.цена за 1 (един) човек за 1 (един) обяд - **2,92 (два и 0,92) лева без ДДС, съответно 3,50 (три и 0,50) лева с ДДС.**

Настоящият доклад, се изготви и подписа на основание чл. 60, ал. 1 от ППЗОП и заедно с цялата документация по процедурата се предава на възложителя.

**Председател:**

Снежана Караиванова.........../П/.............

**Членове:**

1. Ружа Савова........../П/...................
2. Диана Ташева......../П/....................